EkBass/fiwiki-20250220-pages-articles huggingface dataset:
Hynerpeton

Hynerpeton oli 1,5 metrin pituinen varhainen tetrapodi. Se oli eräs varhaisimmasta maan päällä kävelevistä tetrapodeista, eläimistä joista sammakkoeläimet, liskot ja nisäkkäät kehittyivät. Kuivalla maalla liikkumiseen soveltuvista raajoista huolimatta se luultavasti eli enimmäkseen vedessä. Koska Hynerpeton oli sammakkoeläin, sen iho kuivui nopeasti ja sen piti päästä veteen. Vedessä taas sitä vaani monet pedot, kuten Hyneria ja alkeelliset hait kuten Stethacanthus. Hynerpetonit elivät Devonikaudella noin 360 miljoonaa vuotta sitten. Luokka:Esihistorialliset sammakkoeläimet
Labyrinthodontia

Labyrinthodontia on sukupuuttoon kuolleiden sammakkoeläinten alaluokka. Ne elivät myöhäispaleotsooiselta kaudelta varhaismesotsooiselle kaudelle (noin 367–250 miljoonaa vuotta sitten). Labyrinthodontia-lajit eivät muodosta luonnollista ryhmää tieteellisessä luokittelussa, minkä takia monet asiantuntijat ovat hylänneet termin käytön. Tälle alaluokalle oli ominaista kartionmuotoiset hampaat. Lisäksi tähän alaluokkaan kuuluvat sammakkoeläimet olivat rakenteeltaan rotevampia kuin alaluokkaan Lepospondyli kuuluvat. == Lähteet == Luokka:Esihistorialliset sammakkoeläimet Luokka:Sammakkoeläimet
Ichthyostegalia

Ichthyostegalia, epävirallisesti kalasammakot, on vanhentunut varhaisten sammakkoeläinten lahko, joka sisälsi devonikaudella eläneitä esi-tetrapodeja. Se on nykyään todettu parafyleettiseksi, eikä sen käyttöä pidetä suositeltavana. Kalasammakoilla oli kalamainen pyrstö, mutta tetrapodin pää ja raajat. Kalasammakot kehittyivät devonikaudella varsieväisistä kaloista. Ne olivat kehitysaskel tetrapodien ja kalojen välillä, ja kivihiilikaudella niistä kehittyi panssarisammakot, lepospondylit ja reptiliomorfit. == Luokittelu == * Lahko Ichthyostegalia ** Heimo Acanthostegidae *** Acanthostega ** Heimo Densignathidae *** Densignathus ** Heimo Elginerpetontidae *** Elginerpeton *** Obruchevichthys ** Heimo Ichthyostegidae *** Hynerpeton *** Ichthyostega ** Heimo Jakubsonidae *** Jakubsonia ** Heimo Metaxygnathidae *** Metaxygnathus ** Heimo Sinostegidae *** Sinostega ** Heimo Tulerpetontidae *** Tulerpeton ** Heimo Ventastegidae *** Ventastega ** Heimo Ymeridae *** Ymeria == Katso myös == * Tetrapodomorpha * Tetrapoda * Batrachomorpha * Reptiliomorpha * Labyrinthodontia * Sammakkoeläimet == Lähteet == Luokka:Esihistorialliset kalat Luokka:Esihistorialliset sammakkoeläimet Luokka:Sammakkoeläimet
Perno

Perno on kaupunginosa Turun länsiosassa Raision kupeessa. Pernosta on matkaa keskustaan noin seitsemän kilometriä. Kaupunginosa on jaettu kahteen pienalueeseen, jotka ovat Asuin-Perno ja Telakka. Vuoden 2016 lopussa kaupunginosassa oli 2 247 asukasta, joista kaikki asuivat Asuin-Pernossa. Asukkaista alle 15-vuotiaita oli 13,8 %, 15–64-vuotiaita 67,9 % ja yli 64-vuotiaita 18,3 %. Väestöstä 77,9 % puhui äidinkielenään suomea, 2,4 % ruotsia ja 19,7 % jotakin muuta kieltä. Alueella sijainneen Pernon koulun toiminta on päättynyt. Pernon lukio lopetettiin kesällä 2007 ja Pernon yläaste alkuvuodesta 2009. Koulurakennus purettiin vuonna 2021. Meyer Turun omistamalla Pernon telakalla on rakennettu muun muassa loistoristeilijöitä. thumb|250px|Näkymä M/S Allure of the Seasin kannelta STX Europen Pernon telakalle ja Pernon kaupunginosaan. == Historia == Varhaisimmat kirjalliset maininnat alueesta ovat 1400-luvulta. Perno liitettiin Raisiosta Turkuun yhdessä Pansion kanssa vuonna 1931. Vuonna 1967 liitettiin vielä pienempi alue Upalingon suunnalta nykyisen Pernon telakan luona. Nimensä kaupunginosa on saanut alueella sijainneesta Pernon kartanosta. == Lähteet == ==Kirjallisuutta== * Kupila, Sanna. Perno. Teoksessa: == Aiheesta muualla == *Pernon Huolto Oy:n alueellinen sivusto (Pernon historiasta ja rakennuksista) *
Rhipidistia

Rhipidistia on lihaseväisten kalojen kladi, joka sisältää tetrapodit (”nelijalkaiset”) ja keuhkokalat. Sen kaksi pääryhmää ovat Dipnomorpha, joka sisältää nykyiset keuhkokalat (Dipnoi) ja sukupuuttoon kuolleen Porolepiformesin, sekä Tetrapodomorpha, joka puolestaan sisältää paitsi tetrapodit, myös tetrapodeihin johtaneen kehityslinjan. Aikaisemmin Rhipidistiaa ja keuhkokaloja pidettiin kokonaan eri ryhminä. == Lähteet == == Aiheesta muualla == * Sarcopterygii:Fossil Record. University of Bristol Luokka:Esihistorialliset kalat Luokka:Lihaseväiset
Keuhkokalat

Keuhkokalat (Dipneusti tai Dipnoi) on lihaseväisten kalojen (Sarcopterygii) alaluokka. Keuhkokalat pystyvät hengittämään ilmaa uimarakkonsa avulla, jos vesi on vähähappista.Introduction to the Dipnoi Universiy of California Museum of Paleontology Nykyisiä keuhkokaloja tunnetaan vain kuusi lajia, jotka elävät eteläisen pallonpuoliskon sisävesissä. Australiassa, Afrikassa ja Etelä- Amerikassa on kussakin omat heimonsa, jotka kaikki luetaan yhteen lahkoon Ceratodontiformes. Enemmän keuhkokaloja on ilmeisesti esiintynyt devonikaudella, jolloin kalat kehittyivät voimakkaasti.Lung fish Lungfish.info 2004 ==Ruumiinrakenne ja elintavat== Keuhkokalat ovat pitkulaisia ja ankeriasmaisia kaloja joilla on pienet suomut. Rinta- ja vatsaevät ovat sulkamaiset. Uimarakko on kehittynyt kahdeksi keuhkoksi. Poikasilla on ulkoiset kidukset. Kalat ottavat tarvitsemansa hapen keuhkoillaan ilmasta, jota ne käyvät hengittämässä keuhkoillaan veden pinnassa. Kuivan kauden ajan keuhkokalat viettävät horroksessa kuivuneiden järvien ja jokien pohjamudassa. Etiopiankeuhkokalan (Protopterus aethiopicus) on todettu selviävän näin jopa neljän vuoden ajan. Keuhkokalat ovat petoja ja syövät kaikkea, mitä saavat kiinni jos saalis vain mahtuu niiden suuhun. Ruokavalioon kuuluvat kalat, äyriäiset ja muut vesieläimet. == Lähteet == Luokka:Lihaseväiset Luokka:Elävät fossiilit
Magnús Ver Magnússon

Magnús Ver Magnússon (s. 23. huhtikuuta 1963 Egilsstaðir) on islantilainen entinen voimanostaja ja voimamies. Hän on voittanut Maailman vahvin mies -kilpailun neljästi vuosina 1991, 1994, 1995 ja 1996. Nykyään Magnús toimii tuomarina voimamies- ja voimanostokilpailuissa. Hän on yksinhuoltajaisä ja asuu lapsensa kanssa Hafnarfjörðurissa. ==Aiheesta muualla== * http://www.magnusvermagnusson.com/ Luokka:Islantilaiset voimanostajat Luokka:Islantilaiset voimamiehet Luokka:Vuonna 1963 syntyneet Luokka:Elävät henkilöt
Lihaseväiset

Lihaseväiset (Sarcopterygii), aikaisemmin varsieväiset, on toinen luukalojen alaluokista viuhkaeväisten (Actinopterygii) rinnalla. Siihen luetaan kuuluviksi varsieväkalat ja keuhkokalat. Lihaseväiset kykenevät liikuttamaan rintaeviään ja vastaeviään edestakaisin, ja kääntämään niitä, mihin muut kalat eivät kykene. Vain hyvin pieni osa nykyisistä kalalajeista kuuluu lihaseväisiin. Suurin osa on viuhkaeväisiä. Lihaseväisten sijoittuminen tieteellisessä luokittelussa on kiistanalaista. Lihaseväisiä on pidetty luukalojen alaluokkana tai omana luokkanaan tai (nykyluokituksessa) yläluokkana jonka luokkia varsieväkalat ja keuhkokalat ovat. Polveutumishistorian kannalta nelijalkaiset maaselkärankaiset (tetrapodit - Tetrapoda) kuuluisivat myös lihaseväisiin, ne muodostavat keuhkokalojen sisarryhmän. Muodollisessa luokituksessa ne kuitenkin sijoitetaan erilleen luukalojen ulkopuolelle. == Lähteet == * Luokka:Seulonnan keskeiset artikkelit
Jón Páll Sigmarsson

Jón Páll Sigmarsson () oli islantilainen voimamies, voimanostaja ja kehonrakentaja. Hän voitti neljästi Maailman vahvin mies -kilpailun. Tämän lisäksi hän on 5-kertainen World Muscle Power -mestari ja 2-kertainen Euroopan vahvin mies. Häntä voidaan pitää modernin voimamiesurheilun isänä. Hän kävi Suomessa monesti; hänet mm. nähtiin kutsuvieraana Gladiaattorit-kisoissa Planet Fun Fun -huvipuistossa Keravalla. Jón Páll Sigmarsson kuoli 32-vuotiaana äkillisesti aortan repeämään ollessaan punttisalilla tekemässä maastavetoa. Hänen parhaat salinostonsa olivat 390 kg kyykky (raw), 427,5 kg maastaveto (nosto remmeillä) ja 255 kg penkkipunnerrus (raw). Hän on yksi harvoista voimamiehistä, joka on pitänyt hallussaan voimamieskisojen maastavedon ja tukkipunnerruksen maailmanennätystä samaan aikaan: 523 kg veto polvista ja 165 kg tukkipunnerrus. == Maailman vahvin mies -kilpailut == * 1983 – 2. * 1984 – 1. * 1985 – 2. * 1986 – 1. * 1988 – 1. * 1989 – 3. * 1990 – 1. == Lähteet == Luokka:Islantilaiset voimanostajat Luokka:Islantilaiset voimamiehet Luokka:Vuonna 1960 syntyneet Luokka:Vuonna 1993 kuolleet Luokka:Seulonnan keskeiset artikkelit
Tetrapoda

Tetrapoda (, , 'nelijalkaiset', 'neljä jalkaa') eli tetrapodit on selkärankaisten yläluokka, johon kuuluvat kaikki maalla elävät sekä neljällä raajalla kulkevat selkärankaiset. Yläluokka käsittää nykyiset sammakkoeläimet, matelijat, linnut, nisäkkäät ja niiden sukupuuttoon kuolleet sukulaiset. Useilla tetrapodeilla on neljä raajaa, mutta jotkin niistä ovat menettäneet raajansa tai palanneet takaisin veteen. Tetrapodit kehittyivät devonikaudella noin 360 miljoonaa vuotta sitten kalasammakoista. Nämä eläimet puolestaan olivat kehittyneet lihaseväisistä kaloista. Niiden evät alkoivat vähitellen muuttua raajoiksi, ja ne siirtyivät vedestä maalle. Tetrapodit muodostavat kalasammakoiden kanssa Tetrapodomorpha-kehityslinjan. == Luokittelu == * Yläluokka Tetrapoda - tetrapodit ** Batrachomorpha tai luokka Amphibia - sammakkoeläimet *** Lissamphibia - kaikki nykyiset sammakkoeläimet *** Temnospondyli - panssarisammakot *** Lepospondyli?; mahdollisesti myös Reptiliomorphan alaryhmä ** Reptiliomorpha *** useita sukupuuttoon kuolleita ryhmiä kuten Solenodonsaurus *** Amniota - vesikalvolliset **** Sauropsida - matelijat ja linnut ***** Luokka Reptilia - matelijat; nykyisin todettu parafyleettiseksi ryhmäksi ***** Luokka Aves - linnut **** Synapsida - synapsidit ***** Luokka Mammalia - nisäkkäät == Aiheesta muualla == *Mikä tetrapodi on?, engl. *Kalifornian yliopiston paleontologian museon kuvitetut sivut tetrapodeista, engl. *Tetrapodien kladogrammit, engl. Sukupuita * Kuinka kalalle kasvoi jalat?, engl. Evoluutio kalasta tetrapodiksi ===Devonikauden tetrapodit=== *Aasian ensimmäinen tetrapodifossiili, National Geographic- lehti, engl. *Devonikauden tetrapodit, engl. *Devonikauden tetrapodit, engl. ===Kivihiilikauden tetrapodit=== *Tetrapodien evoluutio, engl. Maallikoille suunnattu sivu, joka kertoo myös Jennifer Clackin roolista tetrapodien varhaisen evoluution selvittelyssä *Jennifer A. Clackin kirjoittama tiivistelmä, An early tetrapod from "Romer's Gap", Nature-lehti, kesäkuu 2002, engl. *Jennifer Clackin tiivistelmä alkeellisen tetrapodin tunnistamisesta, engl. Luokka:Selkärankaiset Luokka:Seulonnan keskeiset artikkelit
Bill Kazmaier

thumb|Bill Kazmaier vuonna 2010. Bill Kazmaier (s. 30. joulukuuta 1953 Wisconsin, Yhdysvallat) on yhdysvaltalainen voimanostaja ja voimamies. Kazmaier voitti vuonna 1979 voimanostossa Yhdysvaltain mestaruuden ja IPF- liiton maailmanmestaruuden. Toisen maailmanmestaruutensa hän voitti 1983. Voimanostossa hänen paras yhteistuloksensa on 1 100 kilogrammaa, mikä oli IPF- liiton ennätys monien vuosien ajan. Maailman vahvin mies -kilpailun Kazmaier voitti kolmesti peräkkäin vuosina 1980–1982. Voittojensa jälkeen hänet kutsuttiin kilpailuihin jälleen vuonna 1988, jolloin hän sijoittui Jón Páll Sigmarssonin jälkeen toiseksi. Vielä 1989 hän oli neljäs. Kazmaier on toiminut myös ammattilaispainijana WCW-liiton viihdepainiotteluissa sekä toiminut voimamieskilpailujen televisiokommentaattorina. == Lähteet == * Bodybuilding.com * LegendaryLife Blog Luokka:Yhdysvaltalaiset voimanostajat Luokka:Yhdysvaltalaiset voimamiehet Luokka:Vuonna 1953 syntyneet Luokka:Elävät henkilöt
Geoff Capes

Geoff Capes (23. elokuuta 1949 Holbeach, Lincolnshire – 23. lokakuuta 2024https://news.sky.com/story/geoff-capes-former-worlds-strongest-man-winner- and-shot-putter-dies-13239695) oli brittiläinen voimamies ja kuulantyöntäjä. Capes työnsi kuulaa parhaimmillaan 21,68, joka oli Kansainyhteisön ennätys 23 vuoden ajan. Kuulantyönnössä hän on voittanut Kansainyhteisön mestaruuden kahdesti (1974 ja 1978). Rooman EM-kilpailuissa 1974 hän oli pronssilla. Sisäratojen EM-kilpailuissa hän saavutti kaksi kultaa, kolme hopeaa ja yhden pronssin vuosina 1974–1979. Hän edusti maataan erilaisissa kansainvälisissä yleisurheilukilpailuissa 67 kertaa, mikä on sekin ennätys. Maansa mestaruuden hän voitti 17 kertaa. Vuonna 1980 Capes lopetti yleisurheilu-uransa ja ryhtyi ammattimaiseksi voimamieheksi. Maailman vahvin mies -kilpailun hän voitti vuosina 1983 ja 1985. Lisäksi hän kilpaili menestyksekkäästi perinteisissä Ylämaan kisoissa. Myöhemmin Capes harrasti undulaattien kasvatusta. ==Sijoitukset Maailman vahvin mies -kilpailuissa== *1980 – 3. *1981 – 2. *1982 – 4. *1983 – 1. *1984 – 3. *1985 – 1. *1986 – 2. ==Lähteet== ==Aiheesta muualla== * http://www.geoffcapes.com/ Luokka:Brittiläiset kuulantyöntäjät Luokka:Brittiläiset voimamiehet Luokka:Vuonna 1949 syntyneet Luokka:Vuonna 2024 kuolleet
Ylämaan kisat

Ylämaan kisat () on Skotlannin ylämailla järjestettävä perinteinen kansallisurheilutapahtuma. Ensimmäisen kerran kisat järjestettiin tiettävästi 1000-luvulla, mutta sittemmin on ollut pitkiä kausia, jolloin kisoja ei ole käyty. Yli 200 vuotta sitten perinnettä alettiin elvyttää ja nykyään kisat ovat Skotlannissa suosittuja, ja niitä järjestetään useissa kaupungeissa, merkittävimpinä Braemar, Inverness, Cowal, Lonach, Ballater ja Aboyne. Aboynen kisat on pidetty joka vuosi vuodesta 1867 lähtien lukuun ottamatta maailmansotien vuosia. Lisäksi skotlantilaiset siirtolaiset järjestävät vastaavia kisoja myös eri puolilla maapalloa. ==Lajeja== * kiventyöntö * moukarinheitto perinteisellä skottilaisella moukarilla * painonheitto * painon nosto riman yli * tukinheitto * säkin heitto talikkoa käyttäen ==Aiheesta muualla== * Highland Games Wikicity Luokka:Skotlannin urheilu Luokka:Urheilukilpailut
KTV

Lyhenne KTV tai Ktv voi tarkoittaa seuraavia: * Kunta-alan ammattiliitto KTV ry, ammattiliitto * Kansai Telecasting Corporation eli Kansai TV, lyhenne KTV, japanilainen televisiokanava * Kotavaaran rautatieasema, liikennepaikkalyhenne Ktv, rautatieliikennepaikka.
Will Rogers

William Penn Adair ”Will” Rogers (4. marraskuuta 1879 Oklahoma – 15. elokuuta 1935 Alaska) oli yhdysvaltalainen näyttelijä, koomikko ja cowboy. Hän syntyi intiaanialueella, josta myöhemmin muodostettiin Oklahoman osavaltio. Rogersin vanhemmat olivat cherokeesukuisia."Rogers, Will (1879-1935)." St. James Encyclopedia of Popular Culture. Gale. 2000. Retrieved July 20, 2016 from HighBeam Research: https://www.highbeam.com/doc/1G2-3409002117.html Will Rogers vieraili Suomessa syyskuussa 1934. Hän oli maailmanympärimatkalla ja saapui Helsinkiin Pietarista 4. syyskuuta ja jatkoi matkaansa Tukholmaan seuraavana päivänä.Will Rogers Suomessa, Helsingin Sanomat, 05.09.1934, nro 238, s. 4, Kansalliskirjaston digitaaliset aineistot. Viitattu 07.09.2024 Rogers, innokas ilmailun puolestapuhuja, kuoli lento-onnettomuudessa Alaskassa kokeneen ennätyslentäjän, Wiley Postin mukana. Will Rogersin mukaan on nimetty amerikkalainen sukellusvene USS Will Rogers ja Oklahoma Cityn lentokenttä Will Rogers World Airport. ==Lähteet== == Aiheesta muualla == Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1879 syntyneet Luokka:Vuonna 1935 kuolleet Luokka:Lento- onnettomuudessa kuolleet
Gorodki

Gorodki () on venäläinen kyykkää muistuttava peli. Nimi tarkoittaa ”linnapeliä”. Gorodki on vanha venäläinen peli, jota ovat pelanneet tiettävästi muun muassa Pietari I, Aleksandr Suvorov, Vladimir Lenin, Josif Stalin, Mihail Kalinin ja Kliment Vorošilov, tiedemies Ivan Pavlov, oopperalaulaja Fjodor Šaljapin sekä kirjailijat Leo Tolstoi ja Maksim Gorki. Peliä pelattiin eri puolilla erilaisin sääntömuunnelmin, kunnes yhtenäiset säännöt kehitettiin vuonna 1923 ja säännöllinen kilpailutoiminta alkoi. Neuvostoliiton mestaruudesta pelattiin 1936 lähtien ja moskovalaiset voittivat lajissa lähes kaikki mestaruudet. Suosituimmillaan gorodki oli Neuvostoliitossa 1960- ja 1970-luvuilla, jolloin sitä harrasti noin 350 000 ihmistä. Lajin suosio alkoi laantua 1980-luvulle tultaessa. Neuvostoliiton romahtamisen jälkeen kilpailuperinne katosi, mutta lajia on sittemmin alettu uudelleen herättää henkiin ja kilpailuja on järjestetty. Gorodki- ja kyykkäjärjestöt tekevät kansainvälistä yhteistyötä. ==Aiheesta muualla== * Saksan gorodki-liitto. * Ukrainan gorodki-liitto . Luokka:Venäjän urheilu Luokka:Tarkkuuslajit
Pyhän Olavin päivä

Pyhän Olavin päivä (, ) on Norjan ensimmäisen kristityn kuninkaan, Pyhän Olavin muistopäivä, jota vietetään 29. heinäkuuta. Sanottuna päivänä vuonna 1030 Pyhä Olavi sai surmansa Stiklestadin taistelussa kapinallisia vasallejaan vastaan. Muistopäivä kuuluu varsinaisesti katoliseen pyhimyskalenteriin, mutta sitä on juhlittu laajalti Pohjoismaissa uskonpuhdistuksen jälkeenkin. Nykyäänkin se on Norjassa perinteinen juhlapäivä ja liputuspäivä. Färsaarilla sitä vietetään kansallispäivänä, joka on samalla myös pyhäpäivä. Suomessakin sitä juhlitaan erityisesti Savonlinnassa. Päivä on myös Olavin nimipäivä. Päivän norjankielinen nimi olsok ja fäärinkielinen nimi Ólavsøka ovat muunnoksia keskiaikaisesta nimityksestä Olafsvaka (Olavin valvojaiset, Olavin vigilia). Nimet ovat alkujaan tarkoittaneet katolisena aikana Norjan kirkoissa edellisenä iltana pidettyä messua. == Pyhän Olavin päivä Savonlinnassa == Savonlinnassa Pyhän Olavin päivä on vanhastaan tärkeä merkkipäivä, koska Pyhä Olavi on Olavinlinnan suojeluspyhimys, jonka mukaan linna on saanut nimensäkin. Koska vuonna 1639 perustetun kaupungin tarkka perustamisajankohta on hämärän peitossa, juhlitaan päivää myös kaupungin syntymäpäivänä. Vanhaan aikaan Pyhän Olavin päivän juhlaruokana oli lammaspaisti. Olavinlinnassa kasvatettiin mustia pässejä silloin uhrattaviksi. Vuonna 1728 linnan viimeinen pässi hukkui pudottuaan virtaan. Pyhän Olavin päivänä kaupungissa järjestetään koko päivän ajan erilaista ohjelmaa, esimerkiksi kulttuuritapahtumia. Kauppatorilla esiintyy muusikoita, ja Olavinlinnaan ja museoihin pääsee tavallista edullisemmin. Puolilta öin juhlinta päättyy ilotulitukseen.Pyhän Olavin päiväVuoden 2016 ohjelma == Lähteet == Luokka:Heinäkuun juhlapäivät Luokka:Kansallispäivät Luokka:Pyhien juhla- ja muistopäivät Luokka:Norjalaiset juhlapäivät Luokka:Färsaarelainen kulttuuri Luokka:Savonlinnan tapahtumat Luokka:Pyhä Olavi da:Ólavsøka fo:Ólavsøka
Itkuvirsi

Itkuvirret eli itkut ovat muun muassa joidenkin itämerensuomalaisten kansojen ja slaavilaisten kansojen keskuudessa määrätilanteissa, kuten häissä ja hautajaisissa esitettäviä valitusrunoja, jotka on improvisoitu perinteisistä aineksista. Itkuvirsien laulamisesta vastasivat itkijät. Itkuvirret on jaettu neljään päälajiin: kuolinitkut, hääitkut, sotaanlähtöitkut sekä tilapäisitkut. Itkijöitä ovat yleensä olleet naiset. Itkijän kautta on purkautunut paitsi itkijän oma paha olo, myös yhteinen suru. Itkuvirsiperinnettä harjoitetaan Suomessa vain ortodoksisten karjalaisten parissa. Itkuvirsi on kirjallisuudessa ja tutkimuksessa käytetty nimitys. Paikallisilla on omat nimityksensä eri puolilla Karjalaa. Muun muassa Vienan Karjalassa itkemistä kutsutaan äänellä itkemiseksi ja Aunuksessa luvotteluksi. 1900-luvun alusta lähtien itkeminen alkoi menettää myös karjalaisten parissa merkitystään. Kuitenkin esimerkiksi evakkokarjalaiset Suomessa pitivät itkuperinnettä yllä. Lisäksi Suomessa on viime aikoina perustettu itkemistä varten omia seuroja ja järjestetty kursseja. Itkuvirsiä on kirjoitettu muistiin ja nauhoitettu talteen runsaasti, joten käytöstä poistuneitakin itkuvirsiä on palautettavissa eloon. Nykyaikaiselle itkuvirrelle on ominaista itsehoitotehtävä: itkemällä voidaan purkaa suruja ja pettymyksiä. Nykyitkijätkin saattavat entisten itkijöiden tapaan esittää itkuja myös julkisesti. == Tunnettuja itkijänaisia == * Martta Kuikka * Matjoi Plattonen == Lähteet == == Kirjallisuutta == * * Nenola-Kallio, Aili: Itämerensuomalaiset itkuvirret. Teoksessa * * * == Aiheesta muualla == * Äänellä itkijät ry. * Itkuvirret häissä ja hautajaisissa . Jyväskylän yliopisto. * Kirsi Haapea: Nykypäivän itkuvirsi on suloistettua naisasiaa. Kaleva 3.7.2008. * Tiina Juurela: Äänellä itkeminen . Luokka:Kansanrunous Luokka:Itämerensuomalainen kansanperinne
Martta Kuikka

Martta Kuikka (o.s. Pentunen, 1921 Suojärvi, Riuhtavaara – 22. syyskuuta 2005 Ilomantsi) oli runoilija ja itkuvirsien taitaja Ilomantsin Viinivaarasta. Kuikka oli viimeisiä aitoja suomalaisia itkuvirsien taitajia. Hän esiintyi lukuisissa häissä, hautajaisissa ja muissa tilaisuuksissa. Hän solmi avioliiton Arvo Kuikan kanssa vuonna 1943. Heille syntyi neljä lasta. Vuonna 1978 Martta jäi leskeksi. Hän julkaisi runokokoelmia ja hänen runojaan on äänitetty levyille. Kuikka sai myös kansainvälistä huomiota ja kävi esiintymässä muun muassa Ruotsissa ja Venäjällä. Kuikka on Inkerin Kulttuuriseuran kunniajäsen.Inkerin kulttuuriseura ry - Äänellä itkijät ry Arkistoitu 22.6.2013. == Runokirjoja == * Keväällä sinut itken, nauran * == Lähteet == ==Aiheesta muualla== * Artikkeli Liekehtivät unelmat -teoksesta Luokka:Suomalaiset runoilijat Luokka:Runonlaulajat Luokka:Vuonna 1921 syntyneet Luokka:Vuonna 2005 kuolleet
Romanian avaruusjärjestö

Romanian avaruusjärjestö (ROSA, ) perustettiin Romaniassa vuonna 1991 ja organisoitiin uudelleen vuonna 1995. Se toimii Opetus- ja tutkimusministeriön alaisuudessa koordinoiden Romanian julkisen sektorin avaruustoimintaa. Sen tehtävä on luoda tutkimus- ja kehityskeskuksia avaruusalalle. Se rahoittaa vuosittain avaruusprojekteja 8 miljoonalla dollarilla. ==Johto== Vuodesta 2004 ROSA:a on johtanut tohtori Marius-Ioan Piso. Kunniapuheenjohtajana toimii romanialainen kosmonautti tri Dumitru Prunariu. ROSAn tiedejohtaja on prof. Virgiliu Niculae Constantinescu. ==Taustaa== 1970- ja 1980-luvuilla Romania osallistui aktiivisesti Neuvostoliiton johtamaan Interkosmos-avaruusohjelmaan. Romania toimitti osia tai moduleita yli 30 avaruuslentoa varten. ==Toiminta== ROSA toimii yhteistyössä maan Ilmailu- ja Avaruusalan Tiedeneuvoston kanssa. Romanien ensimmäinen avaruusohjelma alkoi vuonna 2001. Vuodesta 2004 alkaen ROSA toimii myös ministeriöiden välisen turvallisuustutkimuksen johtavana tahona Romaniassa. ROSA edustaa Romaniaa ESAssa, COSPARissa ja bilateraalisessa avaruusyhteityössä. Ulkoministeriön kanssa ROSA edustaa Romaniaa YK:n alaisessa United Nations Committee on the Peaceful Use of Outer Space eli COPUOS-komiteassa. Se neuvotteli yhteistyöstä ESAn kanssa jo vuonna 1992. 17\. helmikuuta 2006 ROSA allekirjoitti PECS-yhteistösopimuksen ESAn kanssa. == Lähteet == ==Aiheesta muualla== * Romanian avaruusjärjestön sivusto Luokka: Avaruusjärjestöt
Ylä-Normandia

Ylä-Normandia () oli yksi Ranskan 26 hallinnollisesta alueesta. Se muodostettiin vuonna 1956, kun Normandia jaettiin Ylä-Normandiaan ja Ala- Normandiaan. Alue koostuu Euren ja Seine-Maritimen departementeista ja sen pääkaupunki on Rouen. Ylä- ja Ala-Normandia yhdistyivät 1. tammikuuta 2016 yhdeksi alueeksi nimeltä Normandia. == Lähteet == *
Sosialistisen työn sankari

Sosialistisen työn sankari () oli Neuvostoliitossa korkein arvonimi, joka myönnettiin erityisistä saavutuksista kulttuurin tai talouden alalla. Arvonimi perustettiin 27. joulukuuta vuonna 1938 Neuvostoliiton korkeimman neuvoston presidiumin päätöksellä ja se myönnettiin henkilöille, jotka olivat saavutuksillaan teollisuuden, maatalouden, kuljetuksen, kaupan, tieteen tai tekniikan alalla edistäneet Neuvostoliiton kunniaa ja valtaa. Arvonimen saattoi riistää pois vain Neuvostoliiton korkeimman neuvoston presidium. Vuoteen 1971 mennessä sosialistisen työn sankarin arvonimi oli myönnetty 16 245 henkilölle, joista 4 497 oli naisia. Ensimmäinen Sosialistisen työn sankarin arvonimi myönnettiin 20.12.1939 Josif Stalinille. Viimeisen kerran arvonimi annettiin 21.12.1991, saajana kazakstanilainen oopperalaulajatar Bibigul Tulegenova. ==Sosialistisen työn sankari -arvonimen saaneita henkilöitä== * Sergei Afanasjev * Nikolai Baibakov * Aleksei Batalov * Axel Berg * Sergei Bondartšuk * Leonid Brežnev * Naftali Frenkel * Ivan (Juho) Huttunen * Sergei Iljušin * Lev Jašin * Mihail Kalašnikov * Igor Kurtšatov * Otto Wille Kuusinen * Lev Landau * Leonid Leonov * Igor Moisejev * Andrei Saharov * Tahir Salahov * Nikolai Semjonov * Innokenti Smoktunovski * Mihail Šolohov * Dmitri Šostakovitš * Aleksei Stahanov * Josif Stalin * Pavel Tšerenkov * Ljudmila Zykina ==Katso myös== * Neuvostoliiton sankari ==Lähteet== *
Leninin kunniamerkki

Leninin kunniamerkki (, Orden Lenina) oli Vladimir Leninin mukaan nimetty neuvostoliittolainen kunniamerkki, joka myönnettiin huomattavista siviili- ja sotilasansioista Neuvostoliiton hyväksi. Se perustettiin 6. huhtikuuta 1930. Mitali on valettu platinasta. Neuvostoliiton sankari tai sosialistisen työn sankari -arvonimen saaneet henkilöt saivat aluksi Leninin kunniamerkin, mutta näille tunnustuksille luotiin oma mitali. Kunniamerkki voitiin myöntää myös kaupungeille, yhtiöille, tehtaille, maantieteellisille alueille ja sotilasyksiköille. Ensimmäisen kunniamerkin sai 23. toukokuuta 1930 Komsomolskaja pravda -sanomalehti. Kunniamerkkiä jaettiin yhdessä luokassa: * ritarikunnan nauha == Leninin kunniamerkin saajia == Talvisodan ansioista myönnettiin 735 Leninin kunniamerkkiä. === Kaupungit === *Moskova *Leningrad, nykyinen Pietari === Yhtiöt === * Kirovin tehdas *Pravda === Henkilöt === *Fidel Castro *Juri Gagarin *Urho Kekkonen *Aura Kiiskinen *Juho Kusti Paasikivi *Mauno Koivisto *Kim Philby *Taisto Sinisalo *Josip Broz Tito *Kliment Vorošilov *Sergei Merkurov *Lev Jašin *Georgi Žukov *Armand Hammer *Vladimir Petljakov *Otto Wille Kuusinen (viidesti) *Toivo Antikainen *Akseli Anttila (kahdesti) *Hugo Jalava *Vilho Pentikäinen *Paavo Prokkonen (kahdesti) *Kerttu Puumalainen *Olga Repo *Adolf Taimi *Eemeli Toikka (kahdesti) *Toivo Tommola *Toivo Vähä ===Populaarikulttuuri=== *James Bond (elokuvassa 007 ja kuoleman katse) == Katso myös == * Leninin kansainvälinen rauhanpalkinto == Lähteet == == Aiheesta muualla == * Leninin kunniamerkki - sen suomalaiset saajat Agricola-portaalissa Luokka:Neuvostoliiton kunniamerkit
Komsomolskaja Pravda

Komsomolskaja Pravda () on venäläinen iltapäivälehti, jonka perusti vuonna 1925 Komsomol-nuorisojärjestö. Nykyisin lehden levikki on päivälehtenä noin 800 000 kappaletta ja viikkolehtenä 3 000 000 kappaletta ja se on Venäjän suurin päivälehti. Komsomolskaja Pravda on palkittu Leninin kunniamerkillä, Lokakuun vallankumouksen kunniamerkillä, Suuren isänmaallisen sodan kunniamerkillä ja kahdesti Työn punalipun kunniamerkillä. Kunnianosoitukset painetaan edelleen etusivulle sen nimen viereen. Komsomolskaja Pravda julkaisi vuonna 1959 erikoislehden, jossa kerrottiin millaista elämä olisi Neuvostoliitossa vuonna 2010. Erikoislehden mukaan muun muassa rikollisuutta ei olisi lainkaan eikä alkoholia käytettäisi muutoin kuin lääketieteellisiin tarkoituksiin. Syyskuussa 2022 lehden päätoimittaja Vladimir Sungorkin kuoli työmatkalla Habarovskin alueella Venäjän Kaukoidässä, lehden mukaan aivohalvaukseen. == Lähteet == == Aiheesta muualla == * Komsomolskaja Pravda Luokka:Neuvostoliittolaiset sanomalehdet Luokka:Venäläiset sanomalehdet
CFC-yhdisteet

CFC-yhdisteet eli freonit () ovat kemiallisia yhdisteitä, jotka muodostuvat kloorista, fluorista ja hiilestä. Klooratut ja/tai fluoratut hiilivedyt ovat molekyylipainoltaan pieninä yhdisteinä kaasumaisia, pidempinä ketjuina nestemäisiä tai vahamaisia ja pitkinä polymeereina muoveja. Yhteistä näille kemikaaleille on se, että ne ovat hyvin inerttejä aineita, jotka eivät helposti reagoi muiden kemikaalien kanssa, ja ovat siten myös turvallisia ihmiselle. Niitä on myös helppo muuttaa kaasusta nesteeksi ja takaisin kaasuksi. CFC-yhdisteitä käytettiin aiemmin muun muassa ponnekaasuina, kylmäaineina, vaahtomuoveissa, sammutusaineena, liuottimina ja tuholaisten torjunnassa. ==Freonit== CFC-kaasujen tuotanto alkoi 1930-luvun alussa. Kaasumaisia CFC-yhdisteitä on käytetty kylmäkoneissa kauppanimellä freoni, josta on tullut koko ryhmän nimitys. CFC-yhdisteitä saattaa edelleen esiintyä vanhoissa kylmälaitteissa, sumutinpulloissa ponnekaasuna ja vaahtomuoveissa. Bensiinin lisäaineena käytetyn lyijyetyylinkin keksinyt Thomas Midgley kehitti ne korvaamaan siihen asti vastaavissa tarkoituksissa käytettyjä rikkidioksidia ja ammoniakkia, koska nämä olivat myrkyllisyydellään aiheuttaneet useita ihmiskuolemia. ==CFC-yhdisteet ja otsoni== CFC-yhdisteet tuhoavat ilmakehän stratosfäärin otsonikerrosta. Tämä otsonin hajoaminen johtaa otsonikerroksen ohenemiseen eli otsonikatoon. Nykyään CFC-yhdisteiden käyttöä rajoitetaan kansainvälisin sopimuksin kuten Montrealin pöytäkirja. NASA julkaisi vuonna 2009 tietokonesimulaation siitä, miten olisi käynyt ellei CFC-yhdisteiden käyttöä olisi rajoitettu. Simulaation mukaan kaksi kolmasosaa otsonikerroksesta olisi tuhoutunut vuoteen 2065 mennessä ja tämän vuoksi maahan pääsevän ultraviolettisäteilyn määrä olisi lisääntynyt 650 prosenttia. Ultraviolettisäteily olisi aiheuttanut huomattavaa vahinkoa kaikelle maanpäälliselle elämälle. ==CFC-yhdisteet ja ilmastonmuutos== CFC-yhdisteet voimistavat myös kasvihuoneilmiötä ja sitä kautta kiihdyttävät ilmastonmuutosta. CFC-molekyylit ovat yli kymmenentuhatta kertaa hiilidioksidimolekyyliä pahempi kasvihuoneilmiön kiihdyttäjä. == Katso myös == *HCFC-yhdisteet ==Lähteet== ==Aiheesta muualla== * Otsoni ja CFC-yhdisteet * Kasvihuonekaasujen vertailua Luokka:Kasvihuonekaasut Luokka:Hiiliyhdisteet Luokka:Halogeeniyhdisteet Luokka:Ympäristömyrkyt
OSX/Oompa-A

OSX/Oompa-A tai OSX/Leap-A on ensimmäinen Mac OS X:lle löydetty oikea tietokonevirus tai ns. proof-of-concept. Virus leviää iChat lähiverkon kautta, esittäen tiedostoa 'latestpics.tgz'. Avattuna virus yrittää levittää itseään iChatin kaverilistalla oleville henkilöille. Ohjelma myös pyrkii saastuttamaan viimeksi käytetyt ohjelmat, mutta ei onnistu siinä, vaan ainoastaan rikkoo muokkaamansa ohjelmat. Apple on korjannut aukon uusimmassa päivityksessä. Virus toimii ainoastaan Mac OS X versiossa 10.4.3. Symantecin mukaan kyseessä ei ole virus, vaan tietokonemato. == Katso myös == *Symantecin raportti Luokka:Haittaohjelmat
Gerusia

Gerusia () oli antiikin Spartassa neuvosto, johon kuului 30 jäsentä. Spartan kaksi kuningasta olivat aina neuvoston jäseniä. Loput 28 jäsentä kansankokous valitsi yli 60-vuotiaiden Spartan kansalaisten joukosta. Neuvoston jäsenyys oli elinikäinen. Vaikka kaikilla Spartan kansalaisilla oli teoriassa mahdollisuus päästä gerusian jäseneksi, valittiin sen jäsenet todellisuudessa aristokraattisukujen jäsenten keskuudesta. Gerusia valmisteli ehdotukset, joista Spartan kansankokouksessa apellassa äänestettiin. Gerusia pystyi myös estämään kansankokouksen hyväksymät lakiehdotukset. Se toimi myös tuomioistuimena murhaoikeudenkäynneissä. Eforit saattoivat myös kysyä neuvoa gerusialta lakien tulkitsemisessa. == Lähteet == Luokka:Sparta
ITC New Baskerville

ITC New Baskerville on kirjaintyyppiperhe, joka on moderni tulkinta John Baskervillen (1706–1775) vuonna 1762 suunnittelemasta kirjaintyypistä. ==Historiaa== Alkuperäinen fontti on luokiteltu siirtymäkauden antiikvaksi ja sen on sanottu myös olleen aikansa suosituin. ITC New Baskervillessä on samoja piirteitä vieläkin. ===Tunnistaminen=== Tällaiset antiikvat tunnistaa parhaiten siitä, että niissä on aikaisempiin verrattuna lisääntynyt kontrasti, akseli on suora tai melkein suora ja päätteet ovat hieman suoremmat ja ohuemmat. Useimmissa on myös loiva tai loivahko päätteiden liitos. kirjaintyypin tunnistaa parhaiten E-, g-, G- ja Q-kirjainten yksityiskohdista. ===Luettavuus=== ITC New Baskervillea on, kuten alkuperäistä Baskervillea, helppo lukea ja sen sanotaan olevan myös houkutteleva lukijoille. Se oli suunniteltu alun perin kirjoja varten. Tällä on vahva linkki John Baskervillen taustan kanssa. Alkuperäistä Baskervilleä arvosteltiin Englannissa huonosta luettavuudesta ja sen pelättiin jopa olevan näölle haitallinen. Sen sijaan Ranskassa ja Yhdysvalloissa se sai hyvän vastaanoton. Todella suosituksi se tuli 1900-luvun alussa ja on siitä asti pitänyt vahvan asemansa. Kirjaintyyppi oli omana vuosisatanaan runsaan plagioinnin kohteena, joka myös osittain kertoo sen suosiosta. Ei ole ihme, että fontti on edelleen hyvin suosittu, joskin sen lisääntynyt kontrasti saattaa häiritä joitain lukijoita. ==Suunnittelija ja julkaisija== ITC New Baskervillen julkaisija on Linotype Design Studio ja se julkaistiin vuonna 1982. Kirjaintyypin suunnittelivat John Baskervillen mallin mukaan Matthew Carter ja John Quaranda vuonna 1978. Matthew Carter suunnitteli samana vuonna myös toisen fontin samaan perheeseen, Baskerville Greek. Hänet on myös mainittu useimmin ja ensimmäisenä kun puhutaan ITC New Baskervillen suunnittelijoista. Samana vuonna kuin ITC New Baskerville julkaistiin, se siirtyi myös ITC:n (=International Typeface Corporation) kokoelmaan, jolla on myös oikeudet fonttiin. Nykyään se on saatavana näiden lisäksi ainakin Bertholdin ja Monotypen versioina, joista jälkimmäinen on lähimpänä alkuperäistä Baskervilleä. ==Muodot== Kirjaintyypistä on useita erilaisia leikkauksia: roman, lihavoitu, kursivoitu ja kahden jälkimmäisen yhdistelmä sekä kapiteelit. ==Käyttö== Kirjaimet vievät myös jonkin verran tilaa ja vaativatkin melko suuren palstaleveyden. Nykyään sitä käytetään useimmin lehdissä, kirjasissa ja kirjoitelmissa. == Aiheesta muualla == * Linotypen kirjoitus Matthew Carterista * Osta kirjaintyyli koneellesi Luokka:Kirjaintyypit
Dan Jansen

Daniel E. (Dan) Jansen (s. 17. kesäkuuta 1965 West Allis, Wisconsin) on yhdysvaltalainen, sprinttimatkoille erikoistunut pikaluistelun olympiavoittaja. Hän voitti kultaa kahdeksannessa, viimeisessä olympiakilpailussaan epäonnistuttuaan monesti aiemmin suosikkiasemassa ollessaan. Dan Jansen aloitti siskonsa Janen inspiroimana pikaluistelun nuorena Wisconsinissa. Hän rikkoi 16-vuotiaana nuorten maailmanennätyksen 500 metrillä ja osallistui pari vuotta myöhemmin ensimmäisiin olympialaisiinsa Sarajevossa, joissa hän sijoittui 500 metrillä neljänneksi 0,16 sekunnin päähän pronssimitalista sekä 1 000 metrillä 16:nneksiWallechinsky, s. 105. Calgaryssä 1988 Jansen oli suurimpia ennakkosuosikkeja sprinttimatkoille, sillä hän oli voittanut sprinttiluistelun maailmanmestaruuden vain viikkoa aiemmin. Kilpailupäivänä hän sai puhelimitse tiedon, että hänen Jane-siskonsa oli kuolemaisillaan leukemiaan. Alle kolme tuntia puhelun jälkeen sisar kuoli. Dan Jansen sai tiedon kuolemasta ja viisi tuntia myöhemmin hän starttasi 500 metrin kilpailuun mutta kaatui ensimmäisessä kaarteessa. Neljä päivää myöhemmin myös 1 000 metrin kilpailu päättyi Jansenin osalta kaatumiseen.Wallechinsky, s. 101 Vuoden 1992 talviolympialaisiin Albertvillessä Jansen lähti jälleen yhtenä suosikeista tehtyään vuotta aiemmin 500 metrillä uuden maailmanennätyksen. Hän jäi kuitenkin 500 metrillä neljänneksi 0,20 sekunnin päähän pronssimitalista ja väsähti 1 000 metrillä voimakkaan alun jälkeen 26:nneksi. Vuonna 1994 Jansen voitti toisen sprinttimaailmanmestaruutensa. Lillehammerin talvikisoissa hän horjahti pahasti 500 metrin kilpailun viimeisessä kaarteessa ja jäi kahdeksanneksi, vaikka oli viimeisten kahden vuoden aikana ollut ainoa luistelija, joka oli onnistunut alittamaan tuolla matkalla 36 sekunnin rajanWallechinsky, s. 102. Toisella matkallaan, 1 000 metrillä Jansen ei enää ollut suosikki, sillä kuusi hänen vastustajistaan oli luistellut aiemmin paremman ajan kuin hän. Tämän päätösmatkansa Jansen aloitti 12 000 katsojan edessä maailmanennätysvauhtia mutta horjahti toiseksi viimeisessä kaarteessa, joutui ottamaan tukea jäästä ja oli lähellä kompastua ratamerkkiin. Hän pääsi kuitenkin maaliin maailmanennätysajassa 1.12,43 ja voitti kultaa 0,29 sekuntia valkovenäläistä Igor Železovskia nopeampana. Riemuitsevan yleisön tunteista kertoo Lillehammerin kisojen virallinen raportti: At the moment there were no Norwegians, Dutch, Americans or people of other nationalities among the spectators, only fans of Dan Jansen. Jansen omisti mitalinsa siskolleen ja kiersi palkintojenjaon jälkeen kunniakierrosta sylissään siskonsa mukaan Janeksi ristitty 8,5 kuukauden ikäinen tyttärensä. Nykyään Jansen toimii NBC:llä pikaluistelukommentaattorina. Hän on perustanut Dan Jansen Foundationin (Dan Jansen säätiö) siskonsa muistoksi. Säätiön tarkoituksena on leukemian vastainen taistelu. == Lähteet == * * === Viitteet === == Aiheesta muualla == * Luokka:Yhdysvaltalaiset pikaluistelijat Luokka:Yhdysvaltalaiset olympiavoittajat Luokka:Vuonna 1965 syntyneet Luokka:Elävät henkilöt
Acid2

Acid2 on Web Standards Projectin suunnittelema testi, jonka avulla voidaan tunnistaa selaimissa olevia esitysvirheitä. Se on päivitetty versio vanhasta vuoden 1997 Acid1-testistä.http://www.w3.org/Style/CSS/Test/CSS1/current/sec5526c.htm Acid2 hyödyntää tiettyjä HTML:n ja CSS:n ominaisuuksia. Tarkoituksena on näyttää selkeästi, miten viallinen selain käyttäytyy kohdatessaan tällaista koodia. Acid2-testin tulisi näkyä oikein jokaisessa selaimessa, joka noudattaa W3C:n HTML- ja CSS 2.0 -määrityksiä. Jos selain ei tue kaikkia testissä käytettyjä ominaisuuksia täydellisesti, testikuva ei muodostu oikein. Jos Acid2 tulostetaan oikein, lopputuloksena on hymiö. Yksikään selain ei pystynyt näyttämään kuvaa oikein, kun testi julkaistiin. Toistaiseksi ainoat testin läpäisseet selaimet ovat Safari, Konqueror, iCab, Prince, Google Chrome, Opera 9,RockMelt, Internet Explorer 8 beta ja Mozilla Firefox 3.0. Mozilla Firefox ei läpäissyt testiä pitkään aikaan, mikä johtui pitkästä siirtymäajasta Gecko 1.8:sta uudempaan Gecko 1.9:ään. Vaikka Microsoft on viime aikoina parantanut Internet Explorerin CSS-tukea, se on ilmoittanut, että kehittäjät eivät koe Acid2-testin läpäisemistä tärkeäksi tavoitteeksi. Tämän johdosta Internet Explorer 7.0 ei läpäise Acid2-testiä. Internet Explorer 8:n on sitä vastoin ilmoitettu läpäisevän testin jo selaimen beetavaiheessa, mutta vain kun testi on alkuperäistesti, eikä kopio testistä. Tämä johtuu IE:n tavasta tehdä cross- domain-turvatarkistukset, joita kopioidut testit eivät läpäise. == Katso myös == * Acid3 == Lähteet == == Aiheesta muualla == * Acid2 Browser Test Luokka:Acid-testit
Florentino Pérez

Florentino Pérez Rodriguez (s. 8. maaliskuuta 1947 Madrid, Espanja) on espanjalainen liikemies ja jalkapalloseura Real Madridin puheenjohtaja sekä entinen poliitikko. Hän on Espanjan kuudenneksi rikkain henkilö. Pérez valittiin Real Madridin puheenjohtajaksi vuonna 2000. Hän nosti taktisilla liikkeillään seuran taloudellisesta ahdingosta maailman varakkaimmaksi jalkapalloseuraksi. Pérez loi pelaajakaupoissa käsitteen ”Zidanes y Pavones”, jolla viitattiin huippupelaajien hankintaan (Zinédine Zidane) ja voimakkaaseen panostamiseen omaan juniorityöhön (Paco Pavón). Pérez erosi Real Madridin johdosta 27. helmikuuta 2006 seurassa ilmenneiden sisäisten ongelmien johdosta. Pérezin seuraajan Ramón Calderónin kausi päättyi niin ikään eroamiseen tammikuussa 2009, ja Pérez teki paluun puheenjohtajaksi kesäkuussa 2009 ilman vastaehdokkaita. Pérez on tullut tunnetuksi myös ison perheyrityksensä ja italialaisen jalkapalloseura Parman osaomistajana. == Lähteet == * === Viitteet === == Aiheesta muualla == Luokka:Espanjalaiset poliitikot Luokka:Espanjalaiset liikemiehet Luokka:Espanjalaiset urheiluvaikuttajat Luokka:Vuonna 1947 syntyneet Luokka:Elävät henkilöt
Yvonne van Gennip

Yvonne van Gennip (s. 1. toukokuuta 1964 Haarlem, Alankomaat) on alankomaalainen pikaluistelija ja kolminkertainen olympiavoittaja Calgaryn kisoista 1988. Van Gennip loukkasi jalkansa, ja se leikattiin vain kaksi kuukautta ennen Calgaryn olympialaisia. Itä-Saksan naiset olivat suuria suosikkeja pitkillä matkoilla, mutta van Gennip yllätti heidät. Hän teki 3 000 ja 5 000 metrillä maailmanennätysajat 4.11,94 ja 7.14,13 sekä voitti kultaa myös 1 500 metrillä ajalla 2.00,68. Neljä vuotta aiemmin van Gennip sijoittui Sarajevon olympialaisissa 3 000 metrillä viidenneksi, 1 000 metrillä kuudenneksi ja 1 500 11:nneksi. Neljä vuotta suurmenestyksensä jälkeen Albertvillen olympialaisissa 1992 hän sijoittui 3 000 metrillä kuudenneksi ja 1 500 metrillä hänet hylättiin. Yleisluistelun MM-kilpailuissa van Gennip voitti kolme mitalia: hopeaa Skienissä 1988 sekä pronssia West Allisissä 1987 ja Lake Placidissä 1989. Lisäksi hän sijoittui neljänneksi vuosina 1985 ja 1986 sekä viidenneksi vuonna 1991. EM-kilpailuissa hän saavutti hopeaa vuosina 1985, 1986 ja 1987 sekä pronssia vuosina 1988 ja 1991. Vuonna 1992 hän sijoittui neljänneksi ja vuonna 1989 viidenneksi. Nuorten sarjassa hän saavutti MM-hopeaa vuonna 1982 ja MM-pronssia vuonna 1981. Calgaryn olympialaisten kahden maailmanennätyksensä lisäksi van Gennip luisteli maaliskuussa 1987 Heerenveenissä 3 000 metrin maailmanennätyksen 4.16,85 sekä 5 000 metrin ME-ajan 7.20,36. Maaliskuussa 1988 hän luisteli Heerenveenissä arvokisaohjelmaan kuulumattomalla 10 000 metrillä maailmanennätyksen 15.25,25. == Lähteet == == Aiheesta muualla == * Luokka:Alankomaalaiset pikaluistelijat Luokka:Alankomaalaiset olympiavoittajat Luokka:Vuonna 1964 syntyneet Luokka:Elävät henkilöt
Pirmin Zurbriggen

Pirmin Zurbriggen (s. 4. helmikuuta 1963 Saas-Almagell, Sveitsi) on sveitsiläinen uransa lopettanut alppihiihdon olympiavoittaja ja maailmanmestari. Hän oli aikansa menestyneimpiä alppihiihtäjiä neljällä maailmancupin voitollaan. Zurbriggen osallistui Calgaryn olympialaisissa 1988 kaikkiin viiteen alppilajiin. Mitalikorokkeella hän nousi voittajana syöksylaskussa ja pronssimitalistina suurpujottelussa. Lisäksi hän sijoittui viidenneksi supersuurpujottelussa ja seitsemänneksi pujottelussa. Alppiyhdistetyssä hän laski ulos radalta toisessa pujottelussa. Zurbriggen on yksi niistä viidestä miehestä, jotka ovat voittaneet maailmancupissa vähintään kerran osakilpailun jokaisessa viidessä lajissa. Hän voitti kokonaiskilpailun maailmancupin kausina 1983–1984, 1986–1987, 1987–1988 ja 1989–1990. Lisäksi hän voitti kolmesti suurpujottelun, neljästi supersuurpujottelun, kahdesti syöksylaskun ja kolmesti alppiyhdistetyn maailmancupin. Maailmanmestaruuskisoista Zurbriggenillä on yhdeksän mitalia, joista neljä on kultaista. == Lähteet == Luokka:Sveitsiläiset alppihiihtäjät Luokka:Sveitsiläiset olympiavoittajat Luokka:Vuonna 1963 syntyneet Luokka:Elävät henkilöt
Jessica Julin

Jessica Julin (s. 6. joulukuuta 1978 Tampere) on suomalainen entinen jalkapalloilija ja nykyinen jalkapallovalmentaja. Hän kuului Suomen maajoukkueen runkopelaajiin. Hän oli pelipaikaltaan keskikenttäpelaaja. Julin debytoi maajoukkueessa 10. maaliskuuta 1997 Norjaa vastaan pelatussa ottelussa. Hän pelasi EM-kisoissa 2005, joissa Suomi selviytyi välieriin. Hän saavutti neljäntenä suomalaisena naisjalkapalloilijana sadan maaottelun rajan 7. toukokuuta 2008 ottelussa Islantia vastaan. Julinin ura on kulkenut Pietarsaaren FC Unitedista Ruotsiin Umeå IK:n ja Göteborgs FC:n kautta Solna AIK:hon, jossa hän on toiminut joukkueen kapteenina. Hän on edustanut myös Pietarsaaren Intoa, FF Jaroa, GBK:ta ja yhdysvaltalaista yliopistojoukkuetta South Carolina Game Socksia. Jessica Juhlin on toiminut vuodesta 2012 valmentajana Ruotsin Falkenbergissä sikäläisessä kakkosdivisioonaseurassa IF Böljan. Tätä ennen hän toimi kakkosvalmentajana Damallsvenskanin Jitexissä. == Lähteet == ==Aiheesta muualla== *Julin Umeå IK:n sivuilla *Julinin haastattelu Umeå IK:n sivuilla *Julin Etelä-Carolinan yliopiston sivuilla Luokka:Suomalaiset jalkapalloilijat Luokka:Vuonna 1978 syntyneet Luokka:Elävät henkilöt
Veturi (täsmennyssivu)

Veturi voi tarkoittaa: * veturi, junan vetämiseen tarkoitettu raideliikenneväline * veturi, ajoneuvoyhdistelmän vetoon tarkoitettu moottoroitu ajoneuvo * veturi, vanhahtava nimitys hiihtäjän perässään vetämälle isokokoiselle, kevytrakenteiselle leveäjalaksiselle kelkalle tai ahkiolle * veturi, jonkin hankkeen kannalta ratkaiseva tekijä, esimerkiksi kauppakeskuksen veturina voidaan pitää suurinta päivittäistavarakauppaa * Veturi, television lastenohjelma * Veturi, kauppakeskus Kouvolan Kuusankoskella. * Veturi, lehti
Tulipora

Tulipora on tulentekoon käytettävä väline. Tuliporaa käytettäessä kahta puukappaletta toisiaan vasten nopeasti hankaamalla voidaan saada kitkan avulla aikaan niin suuri lämpötila, että sytykkeet syttyvät. Tulipora koostuu kaaresta, siihen kiinnitetystä narusta, kämmenkappaleesta, tylppäpäisestä puikosta sekä aluspuusta. Ernest Thompson Seton kuvaa tuliporan käytön yksityiskohtaisen tarkasti kirjassaan Kaksi partiopoikaa. Kirjassa on jopa mittatarkat piirrokset tuliporan rakenteesta. Hänen mukaansa puuksi sopivat haapa eli pumpulipuu tai palsamipihta (Setonin tekstissä palsamikuusi). Hän suosittelee nahkaista nyöriä kestävimpänä. Tulen sytyttäminen tuliporalla kestää Setonin mukaan noin 15 minuuttia. Hän suosittelee, että sytykkeenä käytettäisiin kuivaa taulaa ja kuivasta punasetristä hangattua putua, jotka ovat hyvin tulenarkoja. == Lähteet == * How To Make Fire With A Pump Drill - Air Tool Guy (englanniksi) == Aiheesta muualla == *Partio: Nuotio syttyy ilman tikkuja s. 3/3 (pdf) Luokka:Tulen sytyttäminen Luokka:Muinaiset keksinnöt Luokka:Työkalut
Ala-Normandia

Ala-Normandia eli Basse-Normandie (ransk. Basse Normandie) oli yksi Ranskan 26 hallinnollisesta alueesta. Se muodostettiin vuonna 1956, kun Normandia jaettiin Ala-Normandiaan ja Ylä-Normandiaan. Alue koostuu Calvadoksen, Manchen ja Ornen departementeista ja sen hallintokaupunki on Caen. Ylä- ja Ala- Normandia yhdistyivät 1. tammikuuta 2016 yhdeksi alueeksi nimeltä Normandia. == Historia == Normandia syntyi vuonna 911, kun Ranskan kuningas antoi alueen Seinen suulta Rollo-nimiselle viikinkipäällikölle. Viikinkejä kutsuttiin sittemmin normanneiksi. Alueita laajennettiin vuonna 924 käsittämään Ala- Normandian Ornen ja Calvadoksen alueet, sekä vuonna 933 myös Manchen alue. Normandian pääkaupunki oli Rouen, kunnes sen ruhtinas Vilhelm Valloittaja valloitti Englannin 1000-luvulla. Normandia säilyi jonkin aikaa Englannin osana, mutta siitä tuli Ranskan ja Englannin kiistojen kohde. Normadiasta tuli osa Ranskaa vuonna 1469 Ludvig XI:n kaudella. 1500-luvulla alue jaettiin Rouenin ja Caenin provinsseihin. Ranskan suuren vallankumouksen myötä provinssit lakkautettiin ja departementit syntyivät. Nykyinen Ala-Normandia syntyi vuonna 1960 Ranskan alueiden uudistamisen yhteydessä. 1980-luvulla eri alueille annettiin merkittävästi enemmän oikeuksia hallintoonsa liittyen. == Väestö == Vuonna 2006 Ala-Normandiassa asuneista noin 1 457 000 asukkaasta 46 prosenttia asui Calvadosin departementissa. Väestö on kasvanut vuodesta 1999 noin 0,3 prosenttia. Alueen väestö on Ranskan mittakaavassa keskittynyt merkittävissä määrin maaseudulle. 35 prosenttia alueen asukkaista asui maaseudulla Ranskan keskiarvon ollessa 18 prosenttia. Alueella on vain 15 yli 10 000 asukkaan kaupunkia. Väestö on keskittynyt rannikolle ja kahteen suureen kaupunkiin Cherbourgiin ja Caeniin. == Talous == Vuonna 2006 Ala-Normandian väestöstä 588 600 henkilöä kuului työvoimaan. 69 prosenttia työvoimasta oli palvelualalla ja 6,5 prosenttia maatalouden parissa. Maatalouden keskiarvo Ranskassa oli 3,5 prosenttia. 21 prosenttia työvoimasta työskenteli teollisuuden parissa, jonka suurin haara liittyy maatalouteen. Teollisuus tuottaa pääasiassa maitoa ja lihaa. == Lähteet == == Aiheesta muualla == *
Syklaamit

Syklaamit (Cyclamen) on esikkokasveihin kuuluva kasvisuku, johon kuuluu noin 20 lajia. Ne ovat kotoisin laajalta alueelta Välimeren seudulta: Turkista, Italiasta ja Pohjois-Afrikasta. Luonnossa ne kasvavat usein vuoristoalueilla.WIllows Hardy Cyclamen Laji idänsyklaami eli syklaami (Cyclamen persicum) on tavallinen koristekasvina. Kauniin ja värikkään kukintonsa vuoksi se on Suomessa yleinen ruukkukasvi,Pirilän Kukkatalo mutta etelämpänä sitä kasvatetaan puutarhoissa. == Lajeja == * Cyclamen africanum * Cyclamen alpinum * Cyclamen balearicum * Cyclamen cilicium – kilikiansyklaamiFinto: Kassu – Kasvien suomenkieliset nimet: kilikiansyklaami * Cyclamen colchicum * Cyclamen coum – balkaninsyklaami (sisältää lajin abhasiansyklaami Cyclamen abchasicum) * Cyclamen creticum * Cyclamen cyprium – kyproksensyklaami * Cyclamen graecum – kreikansyklaami * Cyclamen hederifolium – murattisyklaami * Cyclamen intaminatum * Cyclamen libanoticum * Cyclamen mirabile * Cyclamen parviflorum * Cyclamen persicum – idänsyklaami (syklaami) * Cyclamen pseudibericum – turkinsyklaami * Cyclamen purpurascens – alppisyklaami * Cyclamen repandum – hammassyklaami * Cyclamen rohlfsianum * Cyclamen somalense == Lähteet == == Aiheesta muualla == * Finto: Kassu – Kasvien suomenkieliset nimet: Cyclamen *Suomen Lajitietokeskus: Syklaamit (Cyclamen) *UniProt, Taxonomy: Cyclamen *Pherobase: Floral volatiles of Genus Cyclamen *